אנגליה ההיסטורית

אנגליה ההיסטורית (רשמית הוועדה ההיסטורית למבנים ומונומנטים באנגליה; באנגלית: Historic England, רשמית: The Historic Buildings and Monuments Commission for England) היא גוף ציבורי של ממשלת בריטניה בחסות המחלקה לתרבות, תקשורת וספורט (DCMS). הגוף אחראי להגן על הסביבה ההיסטורית של אנגליה על ידי שימור ורישום מבנים היסטוריים, רישום מונומנטים עתיקים, רישום פארקים וגנים היסטוריים ועל ידי ייעוץ לשלטון המרכזי והמקומי. הגוף נוצר באופן רשמי על ידי חוק המורשת הלאומי 1983 ופעל מאפריל 1984 עד אפריל 2015 בשם "המורשת האנגלית". בשנת 2015, בעקבות השינויים במבנה המורשת האנגלית שהעבירו את ההגנה על אוסף המורשת הלאומית למגזר ההתנדבותי בקרן המורשת האנגלית, הגוף שנשאר הותאם מחדש לאנגליה ההיסטורית. לאנגליה ההיסטורית יש סמכות דומה לעבודתה של "אנגליה הטבעית" (Natural England), שמטרתה להגן על הסביבה הטבעית. הגוף גם ירש את הארכיון ההיסטורי של אנגליה מהמורשת האנגלית הישנה, ופרויקטים המקושרים לארכיון כמו "בריטניה מלמעלה", שעבד עם הוועדה המלכותית למונומנטים עתיקים והיסטוריים של ויילס (RCAHMW) ועם הוועדה המלכותית למונומנטים עתיקים והיסטוריים של סקוטלנד (RCAHMS) כדי לבצע דיגיטציה, קטלוג והצגה מקוונת של 96,000 צילומי אוויר של אתרים עתיקים. בארכיון נמצאים גם אוספים לאומיים שונים ותוצאות של פרויקטים ישנים יותר, כמו הוועדה המלכותית למונומנטים עתיקים והיסטוריים של אנגליה (RCHME), והתמונות של אנגליה (נותן גישה מקוונת החל משנת 2002), אשר נועד ליצור נגישות באופן חופשי למאגר מקוון של 370,000 בניינים רשומים באנגליה כתמונת זמן מתחילת האלף. אנגליה ההיסטורית יורשת את מעמדה של המורשת האנגלית כיועץ הסטטוטורי של ממשלת בריטניה וכגוף סטטוטורי בכל היבטי הסביבה ההיסטורית ונכסי המורשת שלה. זה כולל עבודות ארכאולוגיות ביבשה ובתחתית, אתרי בניינים היסטוריים ואזורים, נופים ייעודיים והאלמנטים ההיסטוריים של הנוף הרחב יותר. הגוף עוקב ומדווח על מצב המורשת של אנגליה ומפרסם את הסקר השנתי של Heritage at Risk שהוא מאגר הסטטיסטיקה הרשמית של ממשלת בריטניה. משימתה להבטיח את שימור המורשת מעשה ידי אדם של אנגליה ושיפורה לטובת הדורות הבאים. היא אינה אחראית לאישור שינויים בבניינים הרשומים. ניהול הבניינים היא באחריות רשויות התכנון המקומיות ומשרד השיכון, הקהילות והשלטון המקומי (MHCLG)‏. בבעלות הסוכנות גם אוסף המורשת הלאומית של אתרים היסטוריים חשובים ברמה לאומית, הנמצאים כיום בטיפול ציבורי. עם זאת, הם אינם מנהלים אתרים אלה מאחר שמשימה זו מבוצעת על ידי קרן הנאמנות "המורשת האנגלית" ברישיון עד שנת 2023. קאוודו סקוטלנד ההיסטורית ויורשתה סביבה היסטורית סקוטלנד מדיה וקבצים בנושא אנגליה ההיסטורית בוויקישיתוף אתר האינטרנט הרשמי של אנגליה ההיסטורית אנגליה ההיסטורית, ברשת החברתית פייסבוק אנגליה ההיסטורית, ברשת החברתית אקס (טוויטר) אנגליה ההיסטורית, ברשת החברתית אינסטגרם אנגליה ההיסטורית, ברשת החברתית LinkedIn אנגליה ההיסטורית, סרטונים בערוץ היוטיוב ארכיון אנגליה ההיסטורית בריטניה מלמעלה: אוסף צילומי אוויר ייחודיים מהשנים 1919-1953. אתר מורשת לאומית לאנגליה חוקר מורשת: אתר חינוך למורים המחלקה לתקשורת, תרבות וספורט Historic England Annual Report 2018-19 "Historic England's Role". Historic England. Historic England. נבדק ב-6 באפריל 2015. {{cite web}}: (עזרה) "New Era for England's Heritage". English Heritage. English Heritage. נבדק ב-6 באפריל 2015. {{cite web}}: (עזרה) "Historic Environment". נבדק ב-16 במאי 2011. {{cite web}}: (עזרה) "Funding of the Arts and Heritage". נבדק ב-16 במאי 2011. {{cite web}}: (עזרה) "Planning Policy Statement 5: Planning for the Historic Environment". אורכב מ-המקור ב-18 בינואר 2017. נבדק ב-16 במאי 2011. {{cite web}}: (עזרה) "Historic England and the English Heritage Trust". Historic England. Historic England. נבדק ב-6 באפריל 2015. {{cite web}}: (עזרה)